Asteroïdegordel - Wikipedia
Die Asteroïdegordel (in wit) is tussen die wentelbane van Mars en Jupiter geleë.
Die Asteroïdegordel is die gebied van die sonnestelsel wat rofweg tussen die wentelbane van Mars en Jupiter geleë is. Dit word beset deur verskeie onreëlmatig gevormde liggame wat asteroïdes genoem word. Die Asteroïdegordel word ook die Hoof-asteroïdegordel genoem, aangesien daar ander asteroïdes is soos dié naby aan die Aarde en die trojaan-asteroïdes.
Die gordel bevat onder meer die dwergplaneet Ceres en die asteroïdes Vesta, Pallas en Higeia, wat saam sowat die helfte van die massa van die gordel beslaan. Van die kleiner asteroïdes is die grootte van ’n stofdeeltjie.
Die asteroïdes is so yl versprei dat verskeie onbemande ruimtetuie al daardeur gestuur is. Tog bots van die groot asteroïdes teen mekaar en dan kan ’n asteroïdefamilie gevorm word waarvan die lede dieselfde wentelbaaneienskappe en samestelling het. Botsings kan ook ’n fyn stof tot gevolg hê wat ’n groot deel uitmaak van die diereriemlig.
Wikimedia Commons het meer media in die kategorie Asteroïdegordel.
Ontsluit van "https://af.wikipedia.org/w/index.php?title=Asteroïdegordel&oldid=1890777"
Die bladsy is laas op 17 Januarie 2019 om 17:01 bygewerk.